MEGÁLLAPODÁS

A jelen megállapodás (a továbbiakban: „**Megállapodás**”) létrejött egyrészről a

**Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet krt. 6.; adószám: 15507008-2-42; képviseli: Vattamány Zsolt polgármester), mint **Megbízó**, (a továbbiakban: „**Megbízó**”)

másrészről a

**MONETA Könyvvizsgálói és Adótanácsadó Korlátolt Felelősségű Társaság** (székhely: 1188 Budapest, Bercsényi Miklós u 29/a.., cégjegyzékszám: Cg.01-09-561335, céget nyilvántartó bíróság: Fővárosi Bíróság mint Cégbíróság, kamarai száma: 000233, képviseli: Tóth József ügyvezető, a könyvvizsgálói feladatokat Tóth József kamarai tag könyvvizsgáló (lakcíme: 1188 Budapest Bercsényi Miklós u. 29/a.) látja el, aki a Magyar Könyvvizsgálói Kamara tagja (könyvvizsgálói engedély száma: 002555), és akinek személyével szemben kizáró ok nem áll fenn) mint **Könyvvizsgáló** (a továbbiakban: „**Könyvvizsgáló**”)

(a továbbiakban együttesen: „**Felek**”) között az alulírott napon és helyen, az alábbi feltételekkel:

1. A Felek rögzítik, hogy 2010. május 10. napján közöttük megbízási szerződés (a továbbiakban: „**Szerződés**”) jött létre a „*Kultúra utcája” Budapest, VII. került Erzsébetváros funkcióbővítő rehabilitációja*” elnevezésű beruházás (a továbbiakban: „**Projekt**”) vonatkozásában.
2. A Megbízó tájékoztatta megbízottat, hogy a Projekt lezárásának (végső elszámolásnak) a határideje 2012. június 30. napjára változott, melyre tekintettel a Felek megállapodnak, hogy a Szerződés 1.1. pontjának Pénzügyi elszámolás ellenőrzésének időpontját 2010.05.01. – **2012.06.30.** napjára módosítják.
3. A Felek megállapodnak, hogy a Szerződés 3.1. pontjának 2. bekezdése az alábbiakra módosul:

*„A második részteljesítési határidő a pályázatban meghatározott záró elszámolás és a könyvvizsgálói jelentés elkészítésének ideje, de legkésőbb 2012. április 30. napja. A Megbízott ekkor 58.000,- Ft, azaz ötvennyolc forint megbízási díjra jogosult, melyet a teljesítés leigazolását követően a teljesítés leigazolását követően 30 napon belül kell a könyvvizsgáló OTP Bank Nyrt-nél vezetett 11719001-20314800 számú bankszámlájára átutalni.”*

1. A Felek megállapodnak, hogy a Szerződés rendelkezései a jelen Megállapodásba foglalt módosításoknak megfelelően módosulnak, a módosítással nem érintett rendelkezései változatlan tartalommal továbbra is hatályosak.

A Felek a Megállapodást elolvasás és megértés után, mint akaratukkal mindenben megegyezőt, helybenhagyólag írták alá.

Budapest, 2011. november ……...

|  |  |
| --- | --- |
| **................................**  **Budapest Főváros VII. kerület Erzsébetváros Önkormányzata**  **Vattamány Zsolt**  **polgármester**  **Megbízó** | **................................**  **MONETA Könyvvizsgálói és Adótanácsadó Korlátolt Felelősségű Társaság**  **Tóth József**  **ügyvezető**  **Könyvvizsgáló** |