**MEGBÍZÁSI SZERZŐDÉS**

**4. sz. módosítása**

amely létrejött egyrészről

**Budapest Főváros VII. kerület Erzsébetváros Önkormányzata** [1073 Budapest, Erzsébet krt. 6., adószám: 15507008-2-42, képviseli: Vattamány Zsolt polgármester)], mint megbízó (a továbbiakban: **Önkormányzat** vagy **Megbízó**),

másrészről az

**Erzsébetváros Fejlesztési és Beruházási Korlátolt Felelősségű Társaság** (székhely: 1074 Budapest, Dohány u 41., cégjegyzékszám: Cg.01-09-164125, adószám: 10740398-2-42., képviseli: Galambos András ügyvezető), mint megbízott Városfejlesztő Társaság (a továbbiakban: **Városfejlesztő Társaság**)

(a továbbiakban együttesen: **Felek**) között, az alábbi feltételekkel:

1. A Felek rögzítik, hogy Önkormányzatnak az Új Magyarország Fejlesztési Terv Közép-Magyarországi Operatív Program támogatási rendszeréhez benyújtott, *"Kultúra utcája" Budapest Főváros VII. kerület Erzsébetváros funkcióbővítő rehabilitációja* című, KMOP-5.2.2/B-2f-2009-0007 jelű pályázata alapján a Nemzeti Fejlesztési Ügynökség (1077 Budapest, Wesselényi u. 20-22.) mint támogató [képviseletében eljárt a Pro Regio Közép-Magyarországi Regionális Fejlesztési és Szolgáltató Nonprofit Közhasznú Kft., mint közreműködő szervezet (a továbbiakban: „**Közreműködő Szervezet**”)] és az Önkormányzat, mint kedvezményezett között a Támogatási Szerződés (a továbbiakban: „**Támogatási Szerződés**”) 2010. április 30. napján megkötésre került.
2. A Felek rögzítik, hogy az Önkormányzat és a Városfejlesztő Társaság között 2009. szeptember 18. napján Megbízási Szerződés (a továbbiakban: **Megbízási** **Szerződés**) jött létre a Támogatási Szerződés keretén belül megvalósítandó *„Kultúra utcája” Budapest, VII. került Erzsébetváros funkcióbővítő rehabilitációja”* elnevezésű beruházás (a továbbiakban: „**Projekt**”) lebonyolítása vonatkozásában, melyet a Felek 3 alkalommal módosítottak.
3. A Felek megállapítják, hogy a munkálatok elhúzódása miatt szükségessé vált a Támogatási Szerződés módosítása, a Projekt befejezésének határideje 2012. április 30. napjára módosul. Ennek megfelelően a nyilvánosság biztosításával kapcsolatos feladatok is módosulnak, és a 2012-es ÁFA változás is többletköltséget okoznak. Minderre tekintettel a Megbízási Szerződés „A/1” Mellékeltének 1.2. pontjában szereplő „*Nyilvánosság biztosítása:**bruttó 4.162.500,- Ft”* 2012*.* január 01-i hatállyal ***bruttó 2.229.480,- Ft-tal emelkedik***, erre tekintettel aMegbízási Szerződés „A/1” Mellékeltének 1.2. pontja megfelelően módosul. A költségek elsődleges fedezete a pályázaton belüli átcsoportosításból adódik.
4. A Felek megállapodnak, hogy a pályázatban szereplő *A típusú tábla* megvalósítása nem képezi a Megbízott feladatát.

1. A Felek megállapodnak, hogy a Megbízási Szerződés jelen módosító szerződéssel nem érintett rendelkezései változatlan tartalommal továbbra is hatályosak.

A Felek a jelen szerződést mint akaratukkal mindenben megegyezőt az aláírására teljes jogkörrel rendelkező képviselőik útján helybenhagyólag írták alá.

Budapest, 2011………….

|  |  |
| --- | --- |
| ……………………………………………… | ……………………………………………… |
| Budapest Főváros VII. kerület Erzsébetváros Önkormányzata  képviseletében:  Vattamány Zsolt polgármester  Megbízó | Erzsébetváros Fejlesztési és Beruházási Korlátolt Felelősségű Társaság képviseletében:  Galambos András  ügyvezető  Városfejlesztő Társaság |